**МОДЕЛ УГОВОРА**

**УГОВОР О ЈАВНОЈ НАБАВЦИ ДОБАРА**

**- Угаљ, дрва и пелет за огрев**

**Закључен између уговорних страна:**

1. **Основна школа „Карађорђе“, Карађорђева број 102, 34210 Рача,** матични број: 07113676, ПИБ: 101228706 рачун број: 840-1255666-28 код Управе за трезор, коју заступа директор Весна Вићентијевић, у даљем тексту Наручилац.

**и**

1. **Пун назив испоручиоца \_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,из\_\_\_\_\_\_\_\_\_\_\_\_\_\_\_\_\_\_\_\_\_,

ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_, матични број \_\_\_\_\_\_\_\_\_\_\_\_\_, ПИБ\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Испоручилац.

**Основ уговора:**

**Број и датум одлуке о додели уговора:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Понуда изабраног понуђача број:** \_\_\_\_\_\_од\_\_\_\_\_\_\_\_\_\_\_\_.

Уговорне стране претходно констатују:

- да је Наручилац добара спровео поступак јавне набавке, у складу са одредбама Закона о јавним набавкама („Службени гласник РС“, број 91/19), а чији предмет је јавна набавка добара - Угаљ, дрва и пелет за огрев, за потребе Основне школе „Карађорђе“ Карађорђева број 102, 34210 Рача.

- да је Испоручилац доставио понуду број \_\_\_\_\_\_\_\_ од \_\_\_\_\_\_2022. године, која је изабрана као најповољнија,

- саставни део овог уговора је техничка спецификација добара из поступка јавне набавке број: 0002/22 (у даљем тексту „техничка спецификација“).

**Члaн 1.**

Уговорне стране су се сагласиле да је предмет овог уговора испорука добара - Угаљ, дрва и пелет за огрев, за потребе Основне школе „ Карађорђе ” из Раче, а према понуди Испоручиоца бр.\_\_\_\_\_\_ од \_\_\_\_\_\_2022. године, која је саставни део овог уговора.

**Члан 2.**

**Партија број 1: Угаљ**

Укупна вредност уговора за партију број 1 је \_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_ динара са ПДВ-ом.

**Партија број 2: Дрва**

Укупна вредност уговора за партију број 2 је \_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_ динара са ПДВ-ом.

**Партија број 3: Пелет**

Укупна вредност уговора за партију број 3 је \_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_ динара са ПДВ-ом.

Понуђена цена за добра која су предмет ове јавне набавке мора да садржи све трошкове које ће Испоручилац имати у поступку извршења повереног му посла и никакви накнадни трошкови неће бити признати од стране наручиоца.

Количина добара дата у Понуди ће се реализовати по јединичним ценама из Понуде, према исказаним стварним потребама Наручиоца, које ће Наручилац достављати Испоручиоцу.

**Члан 3.**

Наручилац се обавезује да цену утврђену према члану 2. овог Уговора плати у свему према условима из понуде Понуђача. Плаћање је сукцесивно, у року од највише 45 дана од дана од дана испостављења потписане и оверене отпремнице и фактуре (оверене и потписане од стране Наручиоца и Испоручиоца) и потписаног Записника о квалитативном и квантитативном пријему предметних добара, а на текући рачун Испоручиоца који се води код \_\_\_\_\_\_\_\_\_\_\_\_\_\_\_\_\_\_\_\_ банке бр. \_\_\_\_\_\_\_\_\_\_\_\_\_\_\_\_\_\_\_.

**Члан 4.**

Испорука добара се врши сукцесивно, у количини и врсти према потреби и требовању Наручиоца, а рок за испоруку не може бити дужи од 5 дана од дана требовања Наручиоца.

Приликом требовања Наручилац ће прецизирати место испоруке, врсту и количину добара, као и врсту теретног возила, узимајући у обзир могућност прилаза објекту места испоруке.

Испоручилац је у обавези да благовремено обавести Наручиоца о тачном термину испоруке, због присуства овлашћеног лица Наручиоца, ради примопредаје добара.

Испоручилац испоруку врши на начин Ф-ко објекти Наручиоца и то на адреси матичне школе у Рачи и издвојеним одељењима у Вучићу, Доњој Рачи, Трсци, Мирашевцу, Поповићу, Бошњанима, Вишевцу, Малом Крчмару, Сипићу, Великом Крчмару, Саранову, Саранову- Дубочар, Ђурђеву, Доњим Јарушицама и Борцима.

За издвојена одељења школе, испорука се врши по требовању, од 1 до 2 тоне угља и од 1 до 2 м3 дрва, због немогућности складиштења веће количине огрева.

У случају непоштовања уговорене динамике испоруке, из предходних ставова, Испоручилац се обавезује да за сваки дан закашњења плати Наручиоцу износ од 2‰ (промила) од уговорене вредности из члана 2. овог Уговора, с тим да укупан износ уговорне казне не може прећи 5 % од уговорене вредности без ПДВ-а, из члана 2. овог Уговора.

Наручилац је овлашћен да пун износ штете настале због неизвршене испоруке или због кашњења Испоручиоца са испоруком добара, наплати из менице за испуњење уговорних обавеза.

**Члан 5.**

За испоручене количине меродавна је тежина уписана на отпремнице која мора бити идентична са количином из листе од ваге и количином утврђеном контролним мерењем.

Комисија за квалитативни и квантитативни пријем добара, образована од стране Наручиоца, приликом испоруке извршиће квалитативни и квантитативни преглед испоручених добара, о чему ће бити сачињен Записник о квалитативном и квантитативном пријему, који ће бити потписан од стране чланова Комисије и представника Испоручиоца.

Комисија за вршење квантитативног и квалитативног пријема добара, сачињава Записник о квантитативном и квалитативном пријему добара, чиме се потврђује пријем одређене уговорене количине и врсте добара, као и да испоручена добра у свему одговарају уговореним.

Комисија сачињава записник у два истоветна примерка, који потписују сви чланови Комисије и представник Испоручиоца, од чега по један примерак задржава свака уговорна страна.

Записник о квантитативном и квалитативном пријему добара и отпремница представљају основ за испостављање фактуре.

У случају када Комисија за квантитативни и квалитативни пријем утврди да количина или квалитет испоручених добара не одговарају уговореним, не сачињава Записник о квантитативном и квалитативном пријему, већ сачињава и потписује рекламациони записник, у коме се наводи у чему испоручена добра нису у складу са уговореним.

Испоручилац је у обавези да недостатке наведене у рекламационом записнику отклони и испоручи добра у свему у складу са Понудом Испоручиоца и Уговором, најкасније до истека рока за испоруку. По отклањању недостатака и испоруци уговорених добара сачиниће се Записник о квалитативном и квантитативном пријему.

Комисија за квалитативни и квантитативни пријем добара има право да, у случају постојања примедби на квалитет испоручених добара, ангажује акредитовану лабораторију која ће извршити проверу квалитета истих.

Трошкове ангажовања акредитоване лабораторије сноси Испоручилац или Наручилац, у зависности од тога да ли су примедбе на квалитет биле основане или не.

**Члан 6.**

Испоручилац се обавезује да за предметна добра **за партије бр. 1 и 3**, уз закључени уговор, Наручиоцу достави оверену копију Извештаја о испитивању, Сертификата о квалитету или Спецификацију произвођача (једно од наведених).

**Члан 7.**

Испоручилац се обавезује да приликом закључења Уговора преда Наручиоцу бланко сопствену меницу и менично овлашћење за **испуњење уговорних обавеза**, у корист Наручиоца, у износу од 10% од укупне вредности уговора без ПДВ-а, која треба да буде са клаузулом „без протеста”, роком доспећа „по виђењу” и роком важења 10 (десет) дана дужим од уговореног рока за испоруку добара, с тим да евентуални продужетак рока за испоруку добара, има за последицу и продужење рока важења менице и меничног овлашћења, за исти број дана за који ће бити продужен и рок за испоруку добара.

Испоручилац је дужан да уз меницу и менично овлашћење из претходног става достави и захтев за регистрацију менице оверен од банке у складу са Одлуком о ближим условима, садржини и начину вођења регистра меница и овлашћења („Службени гласник РС“, бр. 56/2011, 80/2015, 76/2016, 82/2017 и 14/2020) заједно са доказом о упису у Регистар меница и овлашћења НБС.

**Члан 8**

Уговорне стране се ослобађају одговорности у случају дејства више силе:

* поплава, пожара, земљотреса, саобраћајне и природне катастрофе, аката међународних органа или организација и других догађаја, који се нису могли избећи или предвидети, а који у потпуности или делимично спречавају уговорне стране да изврше уговорне обавезе.

Испоручилац се ослобађа одговорности у случају поремећаја у снабдевању тржишта који су изазвани: актима државних органа, изменама прописа који регулишу услове и начин увоза, прераде и промета робе и услуга.

**Члан 9.**

Уговор се може раскинути споразумно, са отказним роком од 45 дана. Отказни рок тече од дана писменог споразума о раскиду Уговора.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе. У случају једностраног раскида уговора, страна која је скривила раскид, дужна је да другој уговорној страни надокнади штету.

О раскиду Уговора, уговорна страна је дужна писменим путем обавестити другу уговорну страну.

Уговор ће се сматрати раскинутим по протеку рока од 45 дана од дана пријема писменог обавештења о раскиду Уговора.

**Члан 10.**

Уговор се сматра закљученим даном потписа обе уговорене стране.

Уговор се закључује на временски период од 12 месеци, почев од дана потписа обе уговорне стране.

Наручилац задржава право да не утроши сав износ уговорене вредности, односно не купи целокупне уговорене количине добара, до истека рока из става 2. овог члана.

Утрошком средстава Наручиоца у износу уговорене вредности, пре истека рока из става 2. овог члана, овај уговор престаје да важи, о чему Наручилац обавештава Испоручиоца.

Плаћање доспелих обавеза насталих у 2021. години, вршиће се до висине одобрених средстава на позицији у финансијском плану Наручиоца за 2021. годину.

За део реализације уговора који се односи на 2022. годину, реализација уговора ће зависити од обезбеђених средстава предвиђених финансијским планом Наручиоца за 2022. годину, у супротном уговор престаје да важи без накнаде штете, због немогућности преузимања и плаћања обавеза од стране Наручиоца.

На све што није предвиђено овим уговором, примењиваће се одредбе Закона о облигационим односима, као и други прописи који регулишу ову материју.

**Члан 11.**

Евентуалне спорове настале поводом овог Уговора уговорне стране ће решавати споразумно, а спорове које не реше споразумно решаваће Основни суд у Аранђеловцу- судска јединица у Тополи.

**Члан 12.**

Oвај Уговор сачињен је у 4 (четири) истоветна примерка, од којих су 2 (два) за купца а 2 (два) за продавца.

|  |  |  |  |  |  |
| --- | --- | --- | --- | --- | --- |
| **НАРУЧИЛАЦ:** | |  |  | **ИСПОРУЧИЛАЦ:** |  |
|  |  |  |  | |  |
|  |  |  |  |  |  |